mám boľavú hrču v podpazuší dosť to bolí
mám zacervenanu hrcu v podpazusi ktora ma velmi boli. co by ste mi na to odporucili?
Dobrý deň.
Ďakujeme za Vašu otázku.
Začervenaná a bolestivá hrčka v podpazuší môže mať viacero príčin. Najčastejšie sa vyskytuje v podpazuší bolestivá a opuchnutá lymfatická uzlina alebo zapálený vlasový vačok, z ktorého vyrastajú chĺpky. Na bolestivú uzlinu Vám odporúčam natieranie
Octanového krému
, ktorý pôsobí sťahujúco, chladivo, mierne antisepticky, protizápalovo a zmierňuje bolesť postihnutého miesta. Krém aplikujte v súvislej vrstve na neporušenú pokožku 3xdenne. Pokiaľ by išlo o zapálený vlasový vačok, odporúčam natieranie masti
Ichtoxyl
, ktorá má protisvrbivý, protizápalový a mierne sťahujúci účinok, znižuje tvorbu mazu a má mierny dezinfekčný účinok. Pokiaľ by ťažkosti neustúpili, odporúčam Vám návštevu lekára, ktorý na základe dôkladného
vyšetrenia Vášho zdravotného stavu, určí presnú diagnózu a následnú liečbu.
Prajem skorú úľavu od ťažkostí
S pozdravom,
PharmDr. Lucia Kubáňová